**Újrakezdés**

Gyakran van egy második esély,

Ha késve is, de elénk tárul.

Lehet, hogy van egy sokadik esély,

Melyet reménykedve várunk.

A tavasz mindig új életet hoz,

Ha késve is, de elénk tárul.

Ez a tavasz is valami újat hoz,

Melyet reménnyel telve várunk.

Ez az új azonban olyan, mint a régi,

Lépésről-lépésre tartunk felé.

Ez az új azonban nem lehet a régi,

Hisz az újrakezdés talán egy végső esély.